Ce au citit românii în pandemie? Cărțile care au fost la mare căutare.
Românii au citit cel mai mult în pandemie thrillere. Și cărțile pentru copii au fost la mare căutare în 2020. Elefant.ro: vânzările de carte au crescut cu peste 30% anul trecut.
Pandemia i-a trimis pe români la filme, dar și la citit cărți. Vânzările de carte au crescut cu peste 30% anul trecut, anuntă elefant.ro. Românii au citit cel mai mult thrillere, dar au căutat și beletristică sau romance. Și cărțile pentru copii s-au vândut bine. Editurile spun că cititorii au nevoie și de târgurile de carte."S-a citit, ca întotdeauna, beletristică, romance, chiar am remarcat că ne-am uitat foarte mult pe cifre anul acesta şi în perioada aia în care toţi eram în zona aceea de incertitudine, eram înfricoşaţi, s-a citit foarte mult thriller. Cărţile de activităţi pentru copii, mai ales în acele trei luni în care am fost închişi în casă“, spune Laura Țeposu, CEO Libris."Mie îmi place foarte mult beletristica şi încerc foarte mult să citesc literatură universală. Citesc cam orice îmi pică în mână atât timp cât îmi place. Citesc cărţi de specialitate, farmacologie, anestezie şi altele de genul acesta. Perioada pandemiei nu mi-a schimbat preferinţele în ceea ce priveşte lectura. Am avut timp să citesc un pic mai mult decât o faceam înainte, ceea ce mă bucură“, mărturisește Alexandra Movilă, medic rezident.